b'\n_START_ARTICLE_\nVincenc Kermolj\n_START_SECTION_\n\xc5\xbdivljenje in delo\n_START_PARAGRAPH_\nV Trstu se je izu\xc4\x8dil za peka. Z bratom Alojzom sta se odlo\xc4\x8dila za politi\xc4\x8dno delovanje in se pridru\xc5\xbeila socialisti\xc4\x8dnemu gibanju. Leta 1897 sta bila oba izvoljena v izvr\xc5\xa1ni odbor Delavsko izobra\xc5\xbeevalno dru\xc5\xa1tva v Trstu._NEWLINE_Vincenc Kermolj je bil eden izmed pomembnej\xc5\xa1ih politikov Jugoslovanske socialnodemokratske stranke v Trstu. Leta 1907 je na Gori\xc5\xa1kem kandidiral v avstrijski dr\xc5\xbeavni zbor. V letih, ko je v Trstu izhajal list Rde\xc4\x8di prapor je deloval v njegovem uredni\xc5\xa1tvu, bil je tudi odgovorni urednik dvojezi\xc4\x8dnega dalmatinskega lista Il Socialista (1903-1904), sindikalnega dvojezi\xc4\x8dnega glasila International (1906-1915), katerega so v Trstu izdajali pekovski delavci in Delavskega lista (1908-1909). Po 1. svetovni vojni je nadaljeval delo v socialisti\xc4\x8dni stranki. V Gorici je vodil zadrugo pekovskih delavcev, v Istri pa leta 1921 kandidiral na volitvah za rimski parlament. Do smrti je publicisti\xc4\x8dno deloval v slovenskem in italijanskem socialisti\xc4\x8dnem tisku.'